|  |
| --- |
| PRITARTA |
| Klaipėdos miesto savivaldybės |
| tarybos   |
| sprendimu Nr.   |

**TAIKOS SUTARTIS**

  Nr.

Klaipėda

Klaipėdos miesto savivaldybė, kodas 188710823, Liepų g. 11, Klaipėda, atstovaujama Klaipėdos miesto savivaldybės administracijos direktorės Juditos Simonavičiūtės (toliau – **Ieškovė**),

(*duomenys neskelbtini*), gim. (*duomenys neskelbtini*), gyv. (*duomenys neskelbtini*), Klaipėdoje (toliau – **Atsakovė**),

toliau kartu vadinamos **Šalimis,** vadovaudamosi Lietuvos Respublikos civilinio proceso kodekso 42 straipsnio 1 dalimi ir 140 straipsnio 3 dalimi, susitarė civilinę bylą Nr. (*duomenys neskelbtini*) baigti taikos sutartimi (toliau – **Taikos sutartis**) tokiomis sąlygomis:

1. Šalys susitaria, kad Ieškovei nuosavybės teise priklausančiame bute (*duomenys neskelbtini*), Klaipėdoje, unik. Nr. (*duomenys neskelbtini*) (toliau – **Butas**), Atsakovė gyvena nuo 2004-06-01 kaip Buto nuomininkė ne socialinio būsto nuomos sąlygomis.
2. Šalys įsipareigoja iki 2015-01-31 sudaryti rašytinę Buto nuomos sutartį. Atsakovei laiku neįvykdžius pareigos sudaryti rašytinės Buto nuomos sutarties pagal Klaipėdos miesto savivaldybės tarybos patvirtintus nuomos mokesčių dydžius arba Atsakovei vienašališkai nutraukus sudarytą Buto nuomos sutartį, Atsakovė įsipareigoja per tris mėnesius atstatyti Buto išplanavimą ir išsikelti iš Buto, o Atsakovei nevykdant šios pareigos, Ieškovė turės teisę kreiptis dėl priverstinio sutarties vykdymo į antstolį.
3. Šalys susitaria, kad Buto nuomos mokestis už laikotarpį nuo 2004-06-01 iki 2014-12-31 įskaitomas į Taikos sutarties 5.2 papunktyje nurodytas Atsakovės išlaidas.
4. Atsakovė įsipareigoja per dvejus metus po Buto nuomos sutarties sudarymo kreiptis į Ieškovę su prašymu įsigyti Butą pagal Lietuvos Respublikos paramos būstui įsigyti ar išsinuomoti įstatymą už Buto rinkos vertę ir vėliau atlikti visus Buto įsigijimui reikalingus veiksmus, įskaitant Buto įsigijimo sandorio sudarymą ir vykdymą, o Ieškovė įsipareigoja tokį Atsakovės prašymą išnagrinėti teisės aktų nustatyta tvarka ir, esant teisiniam pagrindui, leisti Atsakovei įsigyti Butą.
5. Atsakovė pareiškia, kad:
	1. iki Taikos sutarties sudarymo yra apmokėti visi Buto mokesčiai už šaltą ir karštą vandenį, elektros energiją, dujas, šiluminę energiją ir komunalines paslaugas;
	2. iki Taikos sutarties sudarymo yra apmokėtos visos Butui tenkančios bendro naudojimo patalpų, pagrindinių namo konstrukcijų, bendrojo naudojimo mechaninės, elektros, sanitarinės–techninės ir kitokios įrangos remonto ar modernizacijos išlaidos;
	3. paaiškėjus, kad apmokėtos ne visos 5.1 ir 5.2 papunkčiuose minėtos išlaidos ir (ar) atsiradus naujoms, įsipareigoja jas apmokėti per vieną mėnesį nuo Taikos sutarties sudarymo dienos.
6. Šalys pareiškia, kad:
	1. atsisako visų savo reikalavimų;
	2. nereikalauja ir nereikalaus vienos iš kitų patirtų bylinėjimosi išlaidų atlyginimo;
	3. sudarydamos Taikos sutartį jos yra visiškai veiksnios ir jų teisės sudaryti Taikos sutartį nėra kaip nors apribotos;
	4. jos nėra sudariusios jokių sandorių, iš kurių kylančioms prievolėms vykdyti turėtų neigiamos įtakos šios Taikos sutarties sudarymas ir vykdymas;
	5. jos neturi ir joms nėra žinomi duomenys, kurie galėtų būti vertinami kaip Taikos sutarties negaliojimo ar pripažinimo negaliojančia pagrindai;
	6. joms yra žinoma ir suprantama, kad teismui patvirtinus Taikos sutartį, ji bus priverstinai vykdytinas dokumentas ir galės būti priverstinai vykdoma teismo sprendimų priverstiniam vykdymui nustatyta tvarka (Lietuvos Respublikos civilinio proceso kodekso 584 straipsnio 1 dalies 4 punktas);
	7. joms yra žinoma ir suprantama, kad teismui patvirtinus Taikos sutartį, vėl kreiptis į teismą dėl ginčo tarp tų pačių šalių, dėl to paties dalyko ir tuo pačiu pagrindu neleidžiama (Lietuvos Respublikos civilinio proceso kodekso 293 straipsnio 1 dalies 5 punktas ir 294 straipsnio 2 dalis).
7. Šalys pripažįsta, kad šia Taikos sutartimi numatytos bylos baigties ir ginčų užkirtimo ateityje sąlygos yra protingos ir teisingos, ir tokiu būdu ginčas tarp jų yra išspręstas.
8. Šalys pareiškia, kad šią Taikos sutartį perskaitė, suprato jos turinį, teisines pasekmes ir, kaip atitinkančią Šalių lūkesčius bei valią, priima ir pasirašo.
9. Taikos sutartis sudaryta trimis egzemplioriais, vienas Klaipėdos miesto apylinkės teismui ir po vieną Šalims.

|  |  |  |
| --- | --- | --- |
| Klaipėdos miesto savivaldybės administracijos direktorė |  | (*duomenys neskelbtini*) |
| Judita Simonavičiūtė |  |  |
|  |  |  |
|  |  |  |
| *(parašas)* |  | *(parašas)* |